

UR.BROJ: 2167- 18-030/02-2022.

Poreč, 11.03.2022.

Na temelju Odluke Izvršnog odbora Sportska zajednica Grada Poreča objavljuje sljedeći

**N A T J E Č A J**

**za prijem u radni odnos na neodređeno vrijeme**

**Domar – radnik na održavanju**

**Uvjeti : KV / SSS – tehničkog usmjerenja**

**Broj izvršitelja: 1**

**Ugovor o radu zaključuje se na neodređeno vrijeme.**

**Prijavi je potrebno priložiti:**

- životopis,

- presliku svjedodžbe o završnom ispitu,

- potvrda HZMO-a o radnom stažu.

**Posebni uvjeti :**

- probni rad u trajanju od 6 mjeseci,

- radno iskustvo od 2 godine na istim ili sličnim poslovima,

- predviđena plaća 4.500,00 kuna (netto),

- raspored radnog vremena: prijepodne, poslijepodne, vikendom i praznikom.

**Rok prijave: 21.03.2022. godine do 12:00 sati.**

Pravo podnošenja prijave imaju državljani Republike Hrvatske.

U slučaju da podnositelj prijave nema Uvjerenje o osposobljenosti za provedbu preventivnih mjera iz zaštite od požara dužan je to uvjerenje steći u roku od 6 mjeseci.

**Opis poslova:**

Domar – radnik na održavanju neposredno obavlja poslove na održavanju objekta na koji je raspoređen, kao i održavanje čistoće i urednosti okoliša, vodi računa o korištenju sportskog objekta u skladu s utvrđenim kućnim redom, vodi evidenciju o korištenju objekta u najmu, kao i opreme, evidentira oštećenja i kvarove, obavlja sitne građevinske radove, kontrolira tehničku i funkcionalnu ispravnost svih objekta, obavlja sitne popravke, obavlja i druge poslove po nalogu voditelja.

**Napomena**: Prednost imaju kandidati koji posjeduju slijedeća važeća Uvjerenja:

* Uvjerenje o završenom stručnom ispitu za djelatnika zaduženog za obavljanje poslova zaštite od požara,
* Uvjerenje o završenom stručnom ispitu za energetsko zvanje strojar kotla,
* Uvjerenje o završenom stručnom ispitu za energetsko zvanje strojar kompresorske stanice,
* Potvrdu o stečenom znanju o zaštiti od opasnih kemikalija.

Podnošenjem zahtjeva dajete nam suglasnost da Vaše osobne podatke prikupljamo i obrađujemo u svrhu zapošljavanja. Osobama koje ne budu primljeni u radni odnos ima se izvršiti povrat primljene dokumentacije.

Pisane ponude dostavljaju se u zatvorenim omotnicama na adresu:

**Sportska zajednica Grada Poreča, Poreč, Nikole Tesle 16, uz naznaku –„Natječaj za posao domara-ne otvaraj“.**

**U obradu će se uzeti samo prijave koje budu zaprimljene u Sportskoj zajednici Grada Poreča, u roku.**

**Nepotpune ponude neće se uzeti u razmatranje.**

**Osoba zadužena za kontakt:**

Osoba ili služba zadužena za kontakt: Silvija Deković Starčić – tajnica Sportske zajednice Grada Poreča

E-mail: [tajnik@szgp.hr](mailto:tajnik@szgp.hr)

Mobilni telefon: 091 256 5824 ( radnim danom od 08:00 do 12:00 sati).

Prije postupka odabira kandidat može biti pozvan na razgovor – intervju.

O rezultatu izbora kandidat će biti obaviješten pisanim putem.

PREDSJEDNIK

Aleksandar Beaković